cyanic-selkie/wikianc huggingface dataset:
Kommunistiese Party van die Sowjetunie
Demokratiese sentralisme
Lenin het geglo dat demokratiese sentralisme beide party-eenheid en ideologiese korrektheid beskerm. Hy het die stelsel na die gebeure van 1917 ontwikkel toe verskeie sosialistiese partye hulself "vervorm" het en aktief nasionalistiese sentimente begin ondersteun het. Lenin het bedoel dat die toewyding aan beleid wat deur sentralisme vereis word, die partye sou beskerm teen sulke revisionistiese euwels en bourgeois-verandering van sosialisme. Lenin het die idee van 'n hoogs gesentraliseerde voorhoedeparty gesteun, waarin gewone partylede die plaaslike partykomitee verkies het, die plaaslike partykomitee die streekkomitee verkies het, die streekkomitee die Sentrale Komitee verkies het, en die Sentrale Komitee die Politburo, Orgburo, en die Sekretariaat. Lenin het geglo dat die party vanuit die middel regeer moet word en die mag tot sy beskikking moet hê om partylede na goeddunke te mobiliseer. Hierdie stelsel is later deur die Kommunistiese Internasionale (Komintern) in kommunistiese partye in die buiteland ingestel.
Voorhoede
'n Sentrale beginsel van Leninisme was dié van die voorhoedparty. In 'n kapitalistiese samelewing moes die party die belange van die werkersklas en almal wat deur kapitalisme in die algemeen uitgebuit is, verteenwoordig; dit moes egter nie deel van daardie klas word nie. Lenin het besluit dat die party se uitsluitlike verantwoordelikheid was om die langtermynbelange van die onderdrukte klasse te verwoord en te beplan. Dit was nie verantwoordelik vir die daaglikse griewe van daardie klasse nie; dit was die verantwoordelikheid van die vakbonde. Volgens Lenin kon die party en die onderdrukte klasse nooit een word nie omdat die party daarvoor verantwoordelik was om die onderdrukte klasse na oorwinning te lei. Die basiese idee was dat 'n klein groepie georganiseerde mense mag kon uitoefen wat buite verhouding tot hul grootte is met voortreflike organisatoriese vaardighede. Ten spyte hiervan het Lenin tot aan die einde van sy lewe gewaarsku teen die gevaar dat die party deur burokrate, deur 'n klein kliek of deur 'n individu oorgeneem kan word. Teen die einde van sy lewe het hy die burokratiese traagheid van sekere amptenare gekritiseer en erken dat hy probleme het met sommige van die party se beheerstrukture, wat toesig moes hou oor die organisasielewe.
John Barrymore
John Barrymore (15 Februarie 1882 – 29 Mei 1942) was 'n Amerikaanse akteur en skrywer. Hy was bekend vir sy rolle in die rolprente Svengali (1931), Dinner at Eight (1933), Midnight (1939), en The Invisible Woman (1940).
Clupeidae
Die Harings en Sardyne (Clupeidae) is 'n vis-familie tot die orde Clupeiformes behoort. Daar is 56 genera met minstens 190 spesies wat tot hierdie familie behoort. Dertien van die spesies kom aan die Suid-Afrikaanse kus voor.
Kenmerke
Die familie is van gemiddelde grootte (6 – 28 cm) en almal is silwerkleurig. Die liggaam is redelik plat en dit lyk asof elke vis 'n kiel onder by die pens het. Die visse het nie 'n sylyn nie. Die meeste visse van die familie kom in skole voor naby die oppervlakte, een van die redes vir die familie se kommersiële waarde. Die vis word geblik en gesout vir menslike verbruik en word ook as dierevoedsel gebruik.
Genera
Die volgende genera en gepaardgaande spesies kom aan die Suid-Afrikaanse kus voor:
Die volgende genus kom nie aan die Suid-Afrikaanse kus voor nie:
Anthony Forwood
Anthony Forwood (3 Oktober 1915 – 18 Mei 1988) was 'n Engelse akteur. Hy was bekend vir sy rolle in die rolprente The Story of Robin Hood and His Merrie Men (1952), Knights of the Round Table (1953), en Man in Hiding (1953), en in die televisiereeks BBC Sunday-Night Theatre (1950).
Johan Botha
Johan Botha kan na een van die volgende verwys:
Carlos de Eizaguirre (skip)
Die Carlos de Eizaguirre was 'n Spaanse passasiers- en vragskip wat tydens die Eerste Wêreldoorlog naby Robbeneiland deur 'n seemyn gelê deur die Wolf (skip) gekelder is. Hierdie was een van die ergste tragedies wat die Spaanse handelsvloot ooit getref het. Die tweeskroef-stoomskip van 4 376 ton is in 1904 in Engeland gebou. Op 23 April 1917 het dit die hawe van Barcelona verlaat en was via Cadiz en Kaapstad na Manila in die Filippyne onderweg. Weens die oorlog kon die gebruiklike roete deur die Suezkanaal nie gebruik word nie. Aan boord was ongeveer 106 bemanningslede en 39 passasiers. Om 3vm. op 26 Mei was daar 'n ontploffing aan stuurboord. In 'n onstuimige see en in swaar reën sink die skip binne 5 minute op 'n afstand van 24 km vanaf Kaapstad. Slegs een reddingsboot kon te water gelaat word en net 24 mense het die ramp oorleef. Agt lyke het in die omgewing van Kaapstad uitgespoel.
İdil Biret
İdil Biret (gebore op 21 November 1941) is 'n Turkse konsertpianis wat bekend is om haar vertolkings van die Romantiese repertorium.
Onderwys
Biret het op vyfjarige ouderdom klavierlesse begin neem saam met Mithat Fenmen, welke onder Nadia Boulanger en Alfred Cortot studeer het. Toe sy sewe jaar oud was het die Turkse parlement 'n spesiale wet uitgevaardig wat haar in staat gestel het om in die buiteland en aan die Paryse Konservatorium in Frankryk onder toesig van Boulanger te studeer. Biret krediteer ook vir Madeleine de Valmalète daarmee dat sy haar aan komponiste soos Brahms voorgestel het, wie se volledige werke sy later sou opneem. Sy het op 15-jarige ouderdom met drie pryse gegradueer. Sy het haar opleiding onder Alfred Cortot en Wilhelm Kempff voortgesit.
Musikale loopbaan
Biret het reeds vanaf die ouderdom van 16 jaar as solis saam met die bekendste orkeste ter wêreld opgetree, soos ondermeer die Londen Simfonieorkes, die Philharmonia, the Londen Filharmoniese Orkes, die Boston Simfonieorkes, die Leningrad Filharmoniese Orkes, the Leipzig Gewandhaus, die Dresden Staatskapelle, die Orchester de la Suisse Romande, die Tokio Filharmoniese Orkes, die Warskou Filharmoniese Orkes, die Orchester National de France en die Sydney Simfonieorkes. Sy het saam met vooraanstaande dirigente soos Hermann Scherchen, Pierre Monteux, Erich Leinsdorf, Rudolf Kempe, Gennady Rozhdestvensky, Aaron Copland, Rafael Frühbeck de Burgos, Charles Mackerras, Jean Fournet, José Serebrier, Moshe Atzmon, Antoni Wit en Hiroyuki Iwaki opgetree. Biret het ook konserte tydens die feeste van Berlyn, Montreal, Istanboel, Dubrovnik, Montpellier, Nohant,  Persepolis, Royan en Athene gegee. Idil Biret het haar Amerikaanse konsertbuiging in die Symphony Hall in Boston onder leiding van Erich Leinsdorf op Vrydag 22 November 1963 gemaak. Net voordat sy Rachmaninoff se Derde Klavierconcerto sou speel het Maestro Leinsdorf die gehoor toegespreek en gesê dat "ons nou net op die draadloos verneem het dat die President van die Verenigde State die slagoffer van 'n sluipmoord was!" Nadat die gehoor oor die aanvanklike skok gekom het, het die orkesbestuur en die spelers besluit om voort te gaan met die opvoering.
Sy was tydens verskeie klavierkompetisies deel gewees van die beoordelingspaneel, soos ondermeer tydens die Van Cliburn - (VSA), koningin Elisabeth- (België), Montreal - (Kanada), Liszt - (Weimar, Duitsland)) en Busoni - (Italië) kompetisies. Haar talle opnames (meer as 100 tot op hede) vir plate-etikette soos byvoorbeeld EMI, Decca, Atlantic, Finnadar en Naxos sluit onder meer die eerste opname van Liszt se transkripsies van Beethoven se 9 simfonieë (EMI 6LP/1986), die volledige soloklavierwerke en concertos van Chopin (15CD / 1992), Brahms (12CD / 1997), Rachmaninoff (10CD/2000), en die klaviertranskripsie van Stravinski se balletmusiek Die Vuurvoël,  (2003) en vele ander in. Biret se breë repertorium omvat 'n groot deel van die laat-klassieke - en romantiese klavierliteratuur. Sy is waarskynlik die beste bekend vir haar Chopin-opnames wat in 1995 aan haar die gesogte 'Grand Prix du Disque Frédéric Chopin' in Pole besorg het. In 2004 het die verkoop van haar Naxos-opnames wêreldwyd twee miljoen eksemplare bereik. Naxos het hierdie geleentheid herdenk deur Biret van 'n platinumalbum te voorsien. Dieselfde jaar het haar opname van die Boulez-sonates die jaarlikse Goue Diapason-toekenning gewen en is dit deur die Le Monde-koerant in Frankryk as een van die beste opnames van die jaar gekies.
Idil Biret het die volledige klavierwerke van Beethoven en Brahms in siklusse gespeel. In die tagtigerjare het sy tydens twee konserte Beethoven se 32 sonates en die klaviertranskripsie (Liszt) van al nege Beethoven simfonieë opgevoer, waarvan laasgenoemde regstreeks deur Radio France uitgesaai is. In die negentigerjare het sy Beethoven se vyf klavierconcertos, die Korale-fantasie en die Trippelconcerto tydens 'n reeks van vyf konserte gespeel. In 1997 het sy die volledige solo-klavierwerke van Brahms in 'n reeks van vyf opvoerings in Duitsland tydens die honderdjarige herdenking van die komponis se dood gespeel.
Haar opnames van 20ste eeuse klassieke stukke sluit die drie klaviersonates van Pierre Boulez (Naxos Records 1995) asook die klavierwerke van Wilhelm Kempff (Marco Polo 1991) in. Idil Biret het ook die etudes (volume 1 en 2) van György Ligeti vir Naxos opgeneem, wat in 2003 vrygestel is. In die sewentigerjare het sy in New York vir Finnadar/Atlantic Records werke deur Boucourechliev, Anton Webern, Alban Berg, Leo Brouwer, Castiglioni, Skriabin, Sergei Prokofiëf en Nikolai Miaskovski opgeneem.
In September 2006 is 'n biografie getiteld "Idil Biret - Une Pianiste Turque en France" deur 'n Franse outeur, prof. Dominique Xardel geskryf, en gepubliseer deur Buchet/Chastel in Frankryk. Die boek is onlangs na Turks vertaal en gepubliseer deur Can Yayinlari. Die Duitse vertaling van die boek is in September 2007 deur Staccato Verlag gepubliseer. 'n Russiese vertaling daarvan sal ook binnekort beskikbaar wees. 'n Engelse vertaling van die boek is ook beskikbaar in 'n spesiale privaat-uitgawe. Onlangs het sy die volledige Beethoven-klaviersonates en concertos (insluitend die Korale-fantasie) vir haar eie etiket opgeneem. Die opnames is in 2008–2009 vrygestel, saam met haar EMI-opnames uit 1986 van die nege Beethoven-simfonieë wat deur Liszt vir klavier getranskribeer is. Die volledige stel sluit 19 CD's in. Die eerste vrystelling het op 16 Desember 2008 plaasgevind ; met die tweede vrystelling in Februarie 2009, met daaropvolgende volumes wat elke daaropvolgende maand vrygestel is. Biret het die meeste van die sonates tussen 2001 en 2005 naby Brussel opgeneem (drie is in 1994 opgeneem). Sy het die concertos saam met die Bilkent Simfonieorkes onder leiding van Antoni Wit gespeel. Biret is die enigste pianis wat Beethoven se volledige klaviersonates, concertos en die Liszt-transkripsies van die nege simfonieë tydens openbare konserte opgevoer het. Sy is ook die eerste pianis wat al die voorgenoemde werke volledig opgeneem het.
Toekennings en erkennings
Biret dra sedert 1971 die titel van Staatskunstenaar, te wete 'n eretitel wat deur die regering van Turkye aan kunstenaars uitgereik word vir hul bydraes tot die Turkse kultuur. In 1995 is Biret se opnames van Chopin se gehele oeuvre bekroon met die 'Grand Prix du Disque Frédéric Chopin' in Pole. In dieselfde jaar het sy die "Diapason d'Or"-prys in Frankryk vir haar opname van Boulez se sonates gewen, welke opname deur die koerant  Le Monde  as een van die die beste opnames van die jaar gekies is. Biret het ook die volgende toekennings ontvang: die Lili Boulanger-gedenkprys in Boston (VSA), die Harriet Cohen/Dinu Lipatti goue medalje in Londen (Verenigde Koninkryk), die Poolse prys vir Artistieke verdienstelikheid, die Nasionale Ridderorde van Verdienstelikheid van Frankryk en die Adelaide Ristori-prys, Italië. In 2007 is sy bekroon met die Buitengewone Diensteorde – Kavalleriekruis - deur die Poolse president Lech Kaczynski vir haar bydraes tot die Poolse kultuur met haar opnames en uitvoerings van Chopin se musiek.
Mecklenburg-Voorpommere
Mecklenburg-Voorpommere ([ˈmeːklənbʊrk], Duits: Mecklenburg-Vorpommern; Nederduits: Mäkelborg-Vörpommern, ['mɛːkl̩bɔɾx fœæ̯'pɔmmæn]) is 'n deelstaat in die noordooste van Duitsland. Die hoofstad is Schwerin en die grootste stad is Rostock. Die deelstaat is gevorm deur die samesmelting van die historiese land Mecklenburg met Voorpommere, die Duitse deel van die historiese land Pommere wat in 1945 gedeeltelik aan Pole afgestaan is.
Mecklenburg-Voorpommere word in die noorde deur die Oossee begrens, in die weste deur die deelstate Sleeswyk-Holstein en Nedersakse, in die suide deur die deelstaat Brandenburg en in die ooste deur die Poolse woiwodskap Wes-Pommere.
Uitspraak
Dikwels word die afkorting MV, soms ook MPV, gebruik om na die deelstaat te verwys. In die Duitse omgangstaal – en hier veral in ander deelstate – word soms die akroniem Meck-Pomm [ˌmɛkˈpɔm] vir Mecklenburg-Voorpommere gebruik.
Die woord Mecklenburg word soos [meːklənbuɐç] uitgespreek. Die „e“ word vanweë die sogenaamde Noord-Duitse verlengingsteken "c" lang uitgespreek, die "g" word sag uitgespreek. Die moderne Hoogduitse taal gebruik dikwels 'n variant waarin die "e" kort en die "g" soos die Afrikaanse "gh" uitgespreek word.
Die Nederduitse taal gebruik eerder "Mäkelborg".
Etimologie
Die oudste historiese dokument, waarin die naam Mecklenburg (destyds Mikelenburg) gebruik is, dateer uit die jaar 995. In die Oud-Saksiese taal het mikil "groot" beteken, en in die 10de en 11de eeu is na die vesting van Mecklenburg as die Mikilinborg of "groot burg" verwys. Gedurende die Middeleeue het die naam verander na die Nederduitse Mekelenborch en later uiteindelik na Meklenburg en Mecklenburg.
Panpsigisme
Die panpsigisme is die filosofiese leer wat stel dat die gees, die siel, die bewustheid van die psige 'n universele of primordiale eienskap is, van alles wat bestaan. Panpsigisme gaan van die standpunt uit uit dat alle materie besiel is, 'n soort van bewustheid het of 'n psigiese aard het; wat ook wel ook die wêreldsiel genoem kan word. Die panpsigisme is een van die oudste filosofiese teorieë, wat toegeskryf word aan filosowe soos: Thales, Plato, Baruch Spinoza en Gottfried Wilhelm Leibniz. Volgens byvoorbeeld Aristoteles het die eerste Griekse filosoof Thales van Milete (ongeveer 624 - 545 vC) verklaar dat; "alles vol gode sit" en volgens hom word dit bewys deur die werking van magnete. Die panpsigisme word ook gevind in die antieke filosofieë soos die Stoïsisme, Vedanta en Mahayana. In die 19de eeu was panpsigisme 'n standaard teorie in die filosofie van die gees, maar die belangstelling daarin het afgeneem in die middel van die 20ste eeu weens die opkoms van die logiese positivisme; wat alleen dit aanvaar wat daadwerklik sintuiglik waargeneem en vasgestel kan word. Deur onder andere die bekendheid en die aanduidings van die “moeilike probleem van bewussyn” het die panpsigisme weer gegroei.
Mecklenburg-Voorpommere
Etimologie
Die naam Voorpommere is eers in die 16de en 17de eeu ingeburger en het na die gebiede van die Hertogdom Pommere verwys wat wes van die Oderrivier geleë was. Die naam Pommere het sy oorsprong in die Slawiese po morje ("by die see"). Hierdie polities-geografiese term is net so oud soos die naam Mecklenburg en is aanvanklik onder meer deur die Pole gebruik. Gedurende die Middeleeue het die term na die gebiede verwys wat deur die Poolse Griffioene-dinastie oorheers is.
Panpsigisme
Panpsigisme is aan verskeie ander metafisiese posisies verwant. Panpsigisme het dit eens met die idealisme dat alles in 'n sekere sin geestelik is, maar stel dat die geestelike 'n eie werklikheid het. Panpsigiste en dualiste is dit eens dat geestelike eienskappe nie gereduseer kan word tot fisieke eienskappe nie, maar dit is daarenteen volgens panpsigisme wel verweef in die realiteit. Die panpsigisme is ook eens met die neutrale monisme; dat geestelike en fisiese fundamentele gesien nie te skei nie, maar waar neutraal monisme neutraal bly stel panpsigisme dat die fisiese die 'verswakte' geestelike is. Panpsigisme is ook verenigbaar met nie-reduktiewe fisiesisme; in soverre dat geestelike eienskappe toegeskryf word aan fisiese eienskappe, maar dan wel op sigself. Monopsigisme is ook vergelykbaar, wat stel dat alle mense dieselfde ewige siel, gees, bewustheid van verstand met mekaar deel; in plaas van aparte entiteite. Hierdie leerstelling kom voor in Boeddhisme, Hindoeïsme, Sabianisme, kabbala, Averroïsme en Rastafarianisme.
Genetika
Klassieke genetika
Klassieke genetika verwys na die oorerfingsreëls wat bekend was voor die ontrafeling van die chemiese struktuur van DNS en die ontwikkeling van die molekulêre biologie. Die reëls van die Wette van Mendel het verskynsels beskryf en nie begrippe soos mutasie, oorkruising en rekombinasie. Die wette van die klassieke genetika verklaar verskynsels sonder die begrip van die molekulêre basis van chromosome en DNS.
Panpsigisme
Die paneksperientialisme is 'n vorm van panpsigisme, wat soms aangedui word as die stroming wat stel dat 'n bewuste ervaring van die bewustheid, 'n fundamentele bestanddeel van die heelal is. Dit word geassosieer met die filosofieë van onder andere Charles Hartshorne en Alfred North Whitehead. Hoewel die term paneksperientialisme bedink is deur David Ray Griffin; om die prosesfilosofiese opvatting te onderskei van die panpsigisme. Whitehead se prosesfilosofie, of ook wel die filosofie van die organisme, stel dat die fundamentele elemente van die heelal sogenaamde 'ervaringsgebeurtenisse' is, wat nog kleiner is as subatomiese deeltjies. David Chalmers impliseer dat die bewussyn net soos ruimte, tyd en massa tot die fundamentele groothede behoort. Sodat onbekende fenomene wat nog nie verklaar is nie (met behulp van die fisiese metodes) duideliker omskryf kan word.
Mecklenburg-Voorpommere
Etimologie
Die naam Mecklenburg-Voorpommere het met die vereniging van die Vrystaat Mecklenburg met die gebiede van die Pruisiese provinsie Pommere wes van die Oder-Neiße-grenslyn gebruiklik geword. Hierdie vereniging is in Julie 1945 op bevel van die Militêre Sowjet-Administrasie in Duitsland deurgevoer. Aanvanklik het mense na die nuwe administratiewe gebied ook verwys as "Mecklenburg-Pommere" en soms net "Mecklenburg". Die laasgenoemde naam is deur die Sowjet-administrasie vanaf 1947 verpligtend gemaak.
As gevolg van die Duitse hereniging en die herskepping van deelstate op die gebied van die voormalige Duitse Demokratiese Republiek (DDR) is die Oos-Duitse noordelike distrikte Rostock, Schwerin en Neubrandenburg op 3 Oktober 1990 onder die naam "Mecklenburg-Voorpommere" verenig.
Genetika
Molekulêre genetika
Die ontdekking van die struktuur van DNS deur James D. Watson en Francis Crick in 1953 lei die opkoms van molekulêre genetika in. 'n Onderwerp wat ondersoek word is die (molekulêre) meganisme van die geen uitdrukking. Vrae word gevra soos waarom in selle verskillende weefsels van dieselfde individu (met dieselfde gene) tot uitdrukking kom. Die proses van uitdrukking van gene verloop via transkripsie (uitlese van DNS na RNS) na die produksie van proteïene (sien ook genetiese kode).
Kliniese genetika
Kliniese genetika is 'n tak binne die mediese wetenskap wat risikobepaling van erflike siektes bestudeer. Deur middel van DNS-toetse meestal in kombinasie met analise van familiestambome kan 'n eventuele kliniese siektebeeld vasgestel word, m.a.w. hoe groot die kans is dat 'n pasiënt 'n bepaalde siekte in die toekoms kan kry. Veral by oorerflike vorms van borskanker en dermkanker kan die risiko goed bepaal word en kan 'n pasiënt ondersoek word vir die voorkoms van 'n siekte. As die siekte inderdaad vasgestel kan word kan dit in 'n vroeë stadium behandel word.
Net so speel die kliniese genetika 'n belangrike rol by prenatale diagnostiek. Mense wat weet dat hulle 'n oorerflike siekte het of dit waarskynlik is dat hulle 'n geen dra wat daartoe kon lei dat een van hulle kinders siek word, kan in die eerste helfte van 'n swangerkap 'n DNS-toets laat doen op weefsel wat afkomstig is van die ongebore kind. Ná die uitslag bekend is, kan ouers dan besluit of hulle die swangerkap wil beëindig, en sodoende 'n wangevormde baba voorkom.
Yeva-Genevieve Lavlinski
Yeva-Genevieve Lavlinski is 'n Amerikaanse vervaardiger, aktrise, en skryfster. Sy is bekend vir haar rolle in die rolprente Crank: High Voltage (2009) en Lola Wood, en in die televisiereeks Puddle Jumpers (2018).
Mecklenburg-Voorpommere
Geografie
In geografiese opsig maak Mecklenburg-Voorpommere deel uit van Noord-Duitsland. Die deelstaat is in Julie 1945 gevorm en het die voormalige Vrystaat Mecklenburg en die westelike deel van Pommere beslaan. Ná die Duitse hereniging in 1990 is die deelstaat opnuut gevorm uit drie voormalige administratiewe distrikte van die Duitse Demokratiese Republiek – Rostock, Schwerin en Neubrandenburg.
Genetika
Genetiese manipulasie
(sien artikel Genetiese manipulasie). Met genetiese manipulasie word 'n proses aangedui waarby bewustelike kunsmatige genetiese veranderinge in 'n organisme aangebring word.
Genomika
In genomika is die totale genoom (genepakkies) van een organisme die onderwerp van ondersoek. Dus moet die totale genoom van die organisme op 'n kaart aangebring word. Dit het gebeur met die mens-genoom in die menslike-genoom-projek.
Mecklenburg-Voorpommere
Geografie
Mecklenburg beslaan sowat twee derdes van die huidige deelstaat. Ander gebiede, wat by die deelstaat ingesluit is, is die weste van die vroeëre Pruisiese provinsie Pommere (Voorpommere), wat ná die Tweede Wêreldoorlog Duits gebly het, en klein dele van die geweste Prignitz en Uckermark, wat voorheen by Brandenburg behoort het. Die buitenste kuslyn loop oor 'n lengte van sowat 350 kilometer.
Die grootste eilande is Rügen, Usedom, Poel en Hiddensee. Die belangrikste skiereiland is Fischland-Darß-Zingst.
Landskap
Mecklenburg-Voorpommeren se kuslyn is met 'n totale lengte van sowat 1 700 kilometer die langste van alle Duitse deelstate. Die grootste gedeelte hiervan beslaan die kuslyn van Voorpommeren met sy talle strandmere (Duits: Bodden en Haff).
Die landskap van Mecklenburg-Voorpommere maak deel uit van die Noord-Duitse Vlakte en is veral gedurende die Weichseliaanse Ystydperk (Pleistoseen) gevorm. Die belangrikste landskapsvorme vanuit die noordooste in suidwestelike rigting is die Noordoostelike Vlakte (wat min of meer gelykstaan aan die vasteland van Voorpommere), die gebied wat aan die Mecklenburgse Mereplato aangrens (met dele van Voorpommere en die noordweste van Mecklenburg), die Baltiese Landrug (Duits: Baltischer Landrücken) met die Mereplato (wat van die noordweste van Mecklenburg tot by die suidooste strek), die Suidwestelike Voorland van die Mereplato ('n gebied suidwes van die hoofstad Schwerin) en 'n klein gedeelte van die Elbe-vallei.
Die Mecklenburgse Mereplato (Duits: Mecklenburgische Seenplatte) behels die grootste mere van die deelstaat soos die Müritz, die Schwerinse Meer (Duits: Schweriner See) en die Plause Meer (Duits: Plauer See). Daar is altesaam 2 028 mere met 'n totale oppervlakte van 738 vierkante kilometer.
Mecklenburg-Voorpommere word deur vlaktes en heuwelland oorheers. Die hoogste bergspitse is die Helpter Berge (179 meter), die Ruhner Berge (176,6 meter), die Piekberg op Rügen (161 meter) en die Brohmer Berge (153 meter).
Natuurbewaring
Danksy die deelstaat se drie nasionale parke, sewe natuurparke, een globale Unesco-geopark, twee biosfeerreservate en talle natuur-, voël- en landskapreservate word byna 35 persent van Mecklenburg-Voorpommere se oppervlakte beskerm. Dat groot dele van die deelstaat se natuurlike landskappe bewaar gebly het, is juis aan die voormalige Duitse Demokratiese Republiek se beleid te danke om staatsjaggebiede en grenssones tot spergebiede te verklaar, maar ook aan die bestaan van Sowjet-Russiese militêre oefenterreine wat almal ontoeganklik vir die gewone bevolking was. Die Oos-Duitse owerheid het egter ook begin om natuurlike landskappe vroegtydig te beskerm.
Krimpende kuslyn
Mecklenburg-Voorpommere se kuslyn word deur die progressiewe verlaging van die kuslyn en die styging van die seespieël bedreig. Die laasgenoemde proses sal volgens die voorspelling van geowetenskaplikes in die volgende dekades nog versnel.
Die Oossee se spieël het sedert 1850 met 'n gemiddeld van een millimeter per jaar gestyg. In die volgende eeu word volgens sommige klimaatmodelle 'n verdere styging van tussen 25 en 30 sentimeter voorspel. Mecklenburg-Voorpommere se steil kuste en laagliggende kusgebiede krimp tans met 'n gemiddeld van 35 sentimeter per jaar, en dié proses sal moontlik nog versnel mits die kus nie deur geskikte maatreëls beskerm word nie. Veral die laagliggende kusgebiede in die noorde van die eiland Usedom, Fischland-Darß-Zingst, Hiddensee asook rivierlope naby die kuslyn word tans bedreig.
Die suidelike Oosseekuslyne word egter nie net deur die proses van aardverwarming bedreig nie – sogenaamde isostatiese kompensasiebewegings speel eweneens 'n beslissende rol by hierdie ontwikkeling. Toe dik lae van gletserys in Skandinawië ná die einde van die laaste kouetydperk begin smelt het, het die landmassa daar begin styg. Hierdie styging is in die aardkors deur die daling van omliggende gebiede gekompenseer – en dié natuurlike proses duur langs die Duitse Oossee-kuslyn steeds voort.
Bevolking
Die bevolking van Mecklenburg-Voorpommere bestaan uit inheemse Mecklenburgers en Pommerane, asook 'n kleiner aantal Brandenburgers. Ná die Tweede Wêreldoorlog het baie mense, wat uit die oostelike gebiede van Duitsland verdryf is, hulle in die deelstaat gevestig. Daar is net 'n klein minderheid buitelanders (38 900 in Desember 2009), veral Viëtnamese en immigrante uit die Russiese Federasie, Kasakstan en Oekraïne.
Mecklenburg-Voorpommere is die mees yl bevolkte deelstaat van Duitsland. Daar is net een stad met meer as 100 000 inwoners, die Hansestad Rostock met 'n bevolking van 206 011. Die belangrikste ander stede is die Hansestede Stralsund (58 041 inwoners) en Greifswald (57 286 inwoners), die hoofstad Schwerin (96 800 inwoners) en Neubrandenburg (63 602 inwoners). Alle ander stede, waaronder die Hansestad Wismar en Güstrow, het minder as 50 000 inwoners.
18,4 persent van die bevolking is Lutherane en 3,4 persent Rooms-Katolieke. Die oorgrote meerderheid van die bevolking (sowat 78,2 persent) is ongebonde. Twee Evangelies-Lutherse landskerke het hulle setels in Mecklenburg-Voorpommere – die Pommersche Evangelische Kirche (met sy biskopsetel in Greifswald) en die Evangelisch-Lutherische Landeskirche van Mecklenburg (met sy biskopsetel in Schwerin). In die Rooms-Katolieke Kerk maak Voorpommere deel uit van die bisdom Berlyn, terwyl Mecklenburg by die aartsbisdom Hamburg behoort.
Genetika
Enkele begrippe uit die genetika
haploide, diploide en poliploide
Vierkantswortel
Die vierkantswortel van 'n getal is 'n tweede getal met die eienskap dat die tweede getal gemaal met homself gelyk is aan die oorspronklike getal. Dit is die teenoorgestelde (inverse) van 'n kwadraat in die sin dat die vierkantswortel van 'n getal se kwadraat weer die oorspronklike getal is. Op 'n soortgelyke wyse is die kwadraat van die vierkantswortel ook gelyk aan die oorspronklike getal.
Wiskundige formulering
Die vierkantswortel van 'n getal y, is 'n getal x met die eienskap: 'n Ander manier om hierdie verhouding te skryf is: Waar die vierkantswortelsimbool \sqrt{y}\! die operasie of proses aandui wat die vierkantswortel van y bepaal.
As 'n eenvoudige voorbeeld kan mens opmerk dat: En dus kan mens sê dat die vierkantswortel van 16 gelyk is aan 4:
Die vergelyking: het nogtans twee wortels: 4 en -4. Die definisie van die vierkantswortel hou egter in dat ons net die een positiewe wortel kies:
Oorsprong van die naam
Die term vierkantswortel verwys na die meetkundige probleem waar die lengte van 'n vierkant se sye bepaal moet word indien die oppervlakte van die vierkant reeds bekend is. In so 'n geval is die sylengte gelyk aan die vierkanstwortel van die oppervlak.
Jacobsbaai-katstert
Die Jacobsbaai-katstert (Bulbinella calcicola) is 'n struik en geofiet wat hoort tot die aalwynfamilie Asphodelaceae. Die struik is endemies aan die Wes-Kaap en kom slegs by Jacobsbaai voor. Met 'n opname in 2011 was die populasie minder as 400 spesies geskat.
Vierkantswortel
Bepaling van vierkantswortels
Daar is nie 'n eenvoudige uitdrukking of formule om die vierkantswortel van 'n getal te bepaal nie. Maar daar is verskeie formules wat gebruik kan word om 'n die vierkantswortel se waarde te benader. Die bepaling van vierkantswortels was van groot praktiese en historiese belang gewees, en akkurate benadermetodes bestaan al sedert die antieke Babilonieërs en Grieke.
Genetika
Enkele begrippe uit die genetika
Organismes het in die algemeen 'n dubbele stel chromosome, dus 'n stel van beide ouers. So 'n organisme noem 'n mens diploid. 'n Voortplantingsel (gameet) het slegs één stel chromosome en word haploid genoem. Daar bestaan ook organismes waarvan die selle meer as twee stelle chromosome het. Dit word poliploid genoem. By die gekweekte suikerbeet is daar byvoorbeeld naas diploid ook triploid rasse. Die gekweekte aartappel is tetraploid en die gekweekte aarbei oktoploid.
Lazar Kaganowitsj
Lazar Moiseyevich Kaganowitsj (Russies: Ла́зарь Моисе́евич Кагано́вич; 22 November [O.S. 10 November] 1893 - 25 Julie 1991) was 'n Stalinistiese Sowjet-politikus en administrateur en een van die hoofgenote van Josef Stalin. Hy is bekend daarvoor dat hy Stalin help om die mag te bekom, vir sy rol in die organisering, beplanning en toesig oor die hongersnood in die Sowjet-Oekraïne, en vir sy harde behandeling en uitvoering van die beskou as bedreigings vir die regime van Stalin. Hy was projekbestuurder en het die oorspronklike ontwerpspan van die Moskou Metro gelei, en Moskou se Metro is tot 1955 na hom vernoem.
By sy dood in 1991 was hy die laaste oorlewende Ou Bolsjewist. Die Sowjetunie self het hom slegs vyf maande oorleef voordat dit uiteindelik gedisintegreer het.
Vierkantswortel
Bepaling van vierkantswortels
Oor die algemeen kan hierdie formules iteratief toegepas word: Hulle neem 'n geskatte waarde vir die vierkantswortel en gebruik die formule om 'n beter benadering te kry. Deur so 'n formule oor en oor toe te pas kan mens so na aan die werklike antwoord kom as wat jy wil. Moderne rekenaars (en sakrekenaars) maak van sulke iteratiewe metodes gebruik.
Silwerstormvoël
Die Silwerstormvoël (Fulmarus glacialoides) is 'n seldsame stormvoël wat voorkom aan die weskus en suidkus van Suid-Afrika. Die voël is 45 – 51 cm groot en weeg 670 - 1 000 g met 'n vlerkspan van 110 - 120 sentimeter. Die voël is liggrys met 'n wit borskant. In Engels staan die voël bekend as Southern fulmar.
Genetika
Dominant en resessief
As 'n organisme heterosigoties is (twee verskillende gene het) kan een of die ander verskyn. As daar 'n geen vir rooi blomme en 'n geen vir wit blomme is, maar die gene is kodominant, kan die blomme pienk wees. Maar dit kan ook wees dat één van die twee gene die ander volledig oorheers (bv. rooi blomme). Die oorheersende geen word dan dominant en die ander geen resessief genoem.
Vierkantswortel
Bepaling van vierkantswortels
Die oudste bekende metode is die sogenaamde Babiloniese metode, wat ook soms as Heron se metode bekend staan, en in werklikheid 'n spesiale geval van die Newton-Raphson-metode is (alhoewel dit 1600 jaar voor Newton al in gebruik was). Die grondslag vir die metode is die waarneming dat indien die geskatte waarde vir die vierkantswortel, y ,'n bietjie te klein is, dan sal x/y weer 'n bietjie te groot wees. As mens dus die gemiddelde waarde van hierdie twee neem, dan behoort dit 'n beter benadering vir die vierkantswortel te gee:
waar y die vierkanstwortel van x benader
Voorbeeld:
Cary Grant
Cary Grant (gebore as Archibald Alexander Leach; 18 Januarie 1904 – 29 November 1986) was ’n Britse akteur wat in 1942 ’n Amerikaanse burger geword het. Hy was bekend vir sy Transatlantiese aksent, sjarme en aantreklike voorkoms, en word beskou as een van die grootste sterre van klassieke Hollywood. Die Amerikaanse Rolprentinstituut het hom in 1999 aangewys as die tweede grootste manlike ster van die goue era van Hollywood, naas Humphrey Bogart. Grant was bekend vir sy komedie- en dramarolle.
Vierkantswortel
Bepaling van vierkantswortels
(en let op dat )
Mecklenburg-Voorpommere
Geskiedenis
Die deelstaat Mecklenburg-Voorpommere is in 1945 ná die Tweede Wêreldoorlog in die Sowjet-besettingsgebied van Duitsland uit die voormalige land Mecklenburg en Voorpommere, die westelike dele van die voormalige Pruisiese administratiewe distrik Stettyn van die provinsie Pommeren en die Amt Neuhaus, wat vroeër deel uitgemaak het van Hannover, gevorm. Vanaf 1947 is die deelstaat met 'n oppervlakte van 22 893 vierkante kilometer net Mecklenburg genoem.
Cary Grant
Vroeë lewe en loopbaan
Archibald "Archie" Leach is op 18 Januarie 1904 in Horfield, ’n voorstad van Bristol, gebore. Hy was die tweede oudste seun van die fabriekswerkers Elias James Leach en Elsie Maria Kingdon. Sy oudste broer, John, is in 1900 aan tuberkulosemeningitis oorlede.
In Maart 1918 is Archie uit Fairfield geskors. Hy het weer by The Penders aangesluit, wat dié jaar in Noord-Engeland en Suid-Skotland getoer het.
Latere loopbaan
duimnael|links|240px|Grant saam met Mae West in I'm No Angel (1933). duimnael|200px|In The Howards of Virginia (1940).
In 1920 het Leach op 16-jarige ouderdom weer saam met The Penders vir twee jaar na Amerika gereis, waar hulle opgetree het. Toe die geselskap na Engeland terugkeer, het Leach in die VSA agtergebly om sy verhoogloopbaan daar voort te sit.
Ken Barris
Ken Barris (1952-) is 'n Suid-Afrikaanse skrywer van boeke soos Life Underwater, What Kind of Child en The Jailer’s Book, asook die digbundel An Advertisement for Air. Hy is al met die M-Net-boekprys, die Ingrid Jonker- en die Thomas Pringleprys, die Vitatoekenning en die Universiteit van Johannesburg-prys bekroon.
Mecklenburg-Voorpommere
Geskiedenis
Met die administratiewe hervorming in die Duitse Demokratiese Republiek is die deelstaat in 1952 ontbind en in drie administratiewe distrikte verdeel: Neubrandenburg in die suidooste, Rostock langs die kus en Schwerin in die suidweste. Die suidwestelike hoek van Voorpommere is by die distrik Frankfurt (Oder) ingesluit, die twee ekslawes Rossow en Schönberg by die distrik Potsdam.
Cary Grant
Latere loopbaan
Ná ’n toer deur Amerika en Kanada in 1924 het hy na New York teruggekeer. Daar het hy Jean Dalrymple en Dan Jarrott ontmoet en die drie het die Jack Janis-geselskap gestig wat in Mei 1926 begin toer het. In 1928 het hy in ’n produksie van Polly verskyn wat as ’n ramp beskou is. Hy het egter die aandag getrek van J.J. Shubert, wat hom in 1929 ’n klein rol teenoor Jeanette MacDonald aangebied het in die Franse weergawe op Broadway van Boom-Boom. Daarna was hy in ’n produksie van A Wonderful Night. Hy het aandag begin trek, veral vanweë sy aantreklike voorkoms.
Mecklenburg-Voorpommere
Geskiedenis
Die deelstaat Mecklenburg-Voorpommere is in 1990 ter geleentheid van die Duitse hereniging herstig en beslaan die voormalige DDR-distrikte Neubrandenburg, Rostock en Schwerin.
Ken Barris
Barris is in 1952 in Port Elizabeth gebore. Hy woon tans in Kaapstad en werk by die Kaapse Skiereiland Universiteit van Tegnologie. Hy het drie kinders.
Mecklenburg-Voorpommere
Ekonomie
Tans is die toerisme die belangrikste bron van inkomste. Ander belangrike sektore is nywerhede (veral die maritieme nywerhede en voedselverwerking), mediese dienste en landbou.
Ken Barris
Publikasies
Van sy werke sluit in:
Vierkantswortel
Bepaling van vierkantswortels
Ons kan dit nou nog 'n keer doen. Stel  en gebruik die formule weer:
Mecklenburg-Voorpommere
Maritieme nywerhede
Die belangrikste maritieme nywerhede en ondernemings is die rederye Deutsche Seereederei in Rostock, Scandlines en Weiße Flotte in Stralsund. Daar is ook 'n aantal skeepswerwe langs die kus soos byvoorbeeld die Volkswerft in Stralsund, Aker MTW in Wismar, Aker-Werft in Rostock, Peene-Werft in Wolgast en die Hanse Yachts AG in Greifswald. In 2004 het die maritieme sektor 28 000 werksgeleenthede gebied.
Toerisme
Die toerisme in Mecklenburg-Voorpommere het danksy die strande van die Oossee en die natuurskoon van die Mecklenburgse Mereplato tot die belangrikste sektor van die plaaslike ekonomie ontwikkel. Die gewildste bestemmings is die skiereilande en eilande soos Rügen, Usedom, Fischland-Darß-Zingst en Hiddensee, en strandoorde soos Heiligendamm, Graal-Müritz en Kühlungsborn, die Mereplato met sy 2 000 mere, Mecklenburg-Voorpommere se vier nasionale parke en honderde van natuurbewaringsgebiede. Daarnaas lok ook die tradisionele Hansestede soos Rostock, Stralsund, Wismar en Greifswald talle besoekers.
Die toerisme in die deelstaat lewer 8,5 persent van die plaaslike bruto geografiese produk op – die hoogste persentasie in Duitsland (die gemiddelde van alle Duitse deelstate is 3,8 persent). Die toerismesektor behels sowat 130 000 werksgeleenthede en die totale omset beloop €5,1 miljard per jaar. Mecklenburg-Voorpommere beskik onder meer oor 250 kastele en herehuise, tien vyfster- en 150 viersterhotelle, talle kampeerplekke en 'n aantal gewilde kulturele en musiekfeeste. In 2011 het 6,8 miljoen toeriste 'n besoek aan die deelstaat gebring. Mecklenburg-Voorpommere is tans die gewildste reisbestemming in Duitsland vir sowel somer- asook gesinsvakansies.
Ander sektore
Die stede Rostock en Greifswald met hulle geskiedkundige universiteite, wat reeds in die 15de eeu gestig is, het tot die sentrum van die plaaslike biotegnolgie- en mediese tegnologie-sektor ontwikkel.
Kookkuns
Die plaaslike kookkuns weerspieël die wisselvallige geskiedenis van die streek. Tot in die 20ste eeu was die oorgrote meerderheid van die bevolking arm boere, en die lyfeienskap (of gedwonge landarbeid) is eers in die loop van die 19de eeu afgeskaf. Mecklenburg is derhalwe soms 'n land van "kastele en beskeie plaashuise" genoem.
Die tradisionele kookkuns word dus veral deur eenvoudige geregte gekenmerk waarvan die meeste bestanddele plaaslik geoes of gevis is soos Mecklenburg se Klütersupp, 'n melksop met meelballetjies en kaneel; Fliederbeersuppe ('n soet vlierbessesop met griesballetjies); Birnen, Bohnen und Speck ('n bredie van pere, bone en spek); Tüften un Plum (aartappelsop met pruime en spek); karringmelkaartappels en Pommerse karringmelksop met spek en uie. Rote Grütze en swartbroodpoeding is gewilde nageregte.
Aangesien groot dele van die gebied oor 'n lang tydperk onder Sweedse heerskappy gestaan het – die eiland Rügen was byvoorbeeld in die periode tussen 1648 en 1815 'n Sweedse besitting – toon die Mecklenburgse kookkuns ook Skandinawiese invloede. Seemanne het eksostiese kos en speserye saamgebring wat in Hansestede soos Stralsund, Wismar en Rostock 'n vaste bestanddeel van die dieet van welgestelde reders en ander burgers geword het.
Vis het steeds 'n belangrike rolgespeel, en ou historiese dokumente verwys na die ryk visgronde van die see en mere langs die kus. Intussen het vis ook hier skaars geword, alhoewel kabeljou, haring, makriel, skol en snoek nog steeds volop is en orals in die visserhawens vars verkoop word. Gerookte paling (Nederduits: Rökeraal) is 'n plaaslike spesialiteit wat veral in die lente en somer bedien word. Horingvisse met hul kenmerkende grasgroen grate word vanaf laat Mei tot in Junie aangebied.
Aartappels, wat in die Nederduitse streektaal as Tüften bekend staan, word in 'n groot verskeidenheid geregte gebruik en was vroeër, nadat hulle vanaf die 18de eeu op bevel van die Pruisiese koning verbou is, 'n belangrike stapelvoedsel. Groen- of boerekool word in Mecklenburg-Voorpommere, net soos elders in Noord-Duitsland, tradisioneel in die herfs- en wintermaande geniet en dikwels met rosyntjies verfyn.
Soetsuur disse is eweneens gewild. Droëvrugte soos rosyntjies en pruime word gebruik om vark- en gansvleis te verfyn. Die uitgestrekte bosgebiede lewer wildvleis en verskeie soorte sampioene op. Die geel raapvelde van die lente verwys na die gewildste soort plaaslike plantolie, raapolie. Duindoring (Hippophae rhamnoides), 'n belangrike bron van vitamine C, word in die Mecklenburgse sandduine geoes en tot konfyt, lekkergoed, mosterd, sap, likeur, vrugtewyn of tee verwerk.
'n Groot aantal byeboerderye vervaardig heuning in Mecklenburg-Voorpommere, waaronder plaaslike spesialiteite soos phacelia-, robinia-, linde-, koringblom- en vrugtebloeiselheuning. Bärenfang is 'n gewilde heuninglikeur wat net soos heuningwyn hier vervaardig word. Wyn is sowat agt eeue lank tot in die middel van die 19de eeu in Mecklenburg verbou, en sedert 1999 word pogings onderneem om van die gebied weer 'n wynboustreek te maak.
Vierkantswortel
Bepaling van vierkantswortels
Hierdie waarde is tot 4 desimale plekke gelyk aan die regte antwoord.
Wortels van negatiewe getalle
Dit is moontlik om ook wortels van negatiewe getalle te definieer, deur die imaginêre getal i te gebruik:
Opnuut verwerp ons die negatiewe oplossing
Dit het tot gevolg dat:
Doring-ansjovis
Die doring-ansjovis (Stolephorus holodon) is 'n vis wat aan die ooskus van Afrika vanaf Kenia tot by Algoabaai voorkom. In Engels staan die vis bekend as die Thorny anchovy.
Vierkantswortel
Wortels van negatiewe getalle
Ons kan mos skryf: Terwyl:
Cary Grant
Latere loopbaan
Leach se spel in 1931 in Nikki is deur Ed Sullivan van The New York Daily News geprys en danksy dié resensie het hy ’n oudisie gedoen vir Casey Robinson se kortfilm van 10 minute, Singapore Sue (1932). Robinson het besef ’n nuwe ster is gebore en het hom ’n rol gegee, hoewel hy nie erkenning ontvang het nie.
Leach het hierna ’n kontrak met Paramount Pictures geteken en hy is gevra om sy naam te verander na "iets wat meer Amerikaans klink, soos Gary Cooper". Hy het die naam Cary gekies, van sy karakter in Nikki, en die van Grant van ’n lys wat deur Paramount se reklameafdeling opgestel is.
Cary Grant het sy rolprentdebuut in 1932 in This Is the Night gemaak. Resensente het van sy spel gehou en die tydskrif Variety het dit as "treffend" beskryf. Hy het daarna saam met Carole Lombard verskyn in Sinners in the Sun (1932), wat nie goed ontvang is nie.
Nadat hy in nog vyf prente gespeel het, was hy in She Done Him Wrong en I'm No Angel te sien saam met Mae West. Die prent is nommer 75 op die Amerikaanse Rolprentinstituut se lys van snaaksste rolprente, "100 Years... 100 Laughs".
duimnael|240px|Saam met Ingrid Bergman in Hitchcock se Notorious (1946).
links|duimnael|180px|Grant in 1975.
Grant se eerste komedietreffer was Topper (1937). In dieselfde jaar het hy sy deurbraakrol in The Awful Truth vertolk. In die volgende vier jaar was hy in verskeie klassieke komedies, onder meer Holiday (1938) en Bringing Up Baby (1938), albei teenoor Katharine Hepburn. In 1940 was hy in The Howards of Virginia, The Philadelphia Story saam met Hepburn en James Stewart, His Girl Friday saam met Rosalind Russell en My Favorite Wife. In dié tyd het hy ook die avontuurprente Gunga Din (1939) en Only Angels Have Wings (1939) voltooi, asook die dramas Penny Serenade (1941) en Suspicion (1941), laasgenoemde met Alfred Hitchcock as regisseur. Hy het daarna weer saam met Hitchcock gewerk aan Notorious (1946), To Catch a Thief (1955) en North by Northwest (1959). In 1952 was hy saam met Ginger Rogers en Marilyn Monroe in Monkey Business.
Grant was een van die eerste akteurs wat onafhanklik geword het deur die "ateljeestelsel" te verlaat wat alle aspekte van hul lewe beheer het. Hy het self besluit in watter prente hy wou speel en kon soms selfs onderhandel om ’n deel van sy prente se wins te kry – iets ongehoords vir dié tyd.
In die laat 1950's het hy sy eie vervaardigingsmaatskappye gestig en vyf prente gemaak: Indiscreet (1958), The Grass Is Greener (1960), Operation Petticoat (1959), That Touch of Mink (1962) en Father Goose (1964). Hitchcock het hom gevra om in die 1966-fliek Torn Curtain te speel, maar moes uitvind Grant het afgetree.
Grant is vir twee Oscars benoem, vir Penny Serenade (1941) en None But the Lonely Heart (1944), maar het nooit een vir toneelspel gewen nie. Hy het wel in 1970 ’n Oscar vir sy lewenslange bydrae ontvang.
Catalão
Catalão is 'n stad in die Brasiliaanse deelstaat Goiás. Dit is geleë op die koördinate 18°10'12″S, 47°56'31″W sowat 254 km vanaf Goiânia en 305 km vanaf die federale hoofstad Brasília.
Dannebrog (jag)
Die Kroonjag Dannebrog word in 1931 deur Koningin Alexandrine in Kopenhagen gedoop en onderneem op 26 Mei 1932 haar nooiensvaart. Dannebrog dien tans as amptelike en private woning van die koningspaar en die ander koninklike familielede tydens amptelike oorsese besoeke of gedurende somervaarte op tuiswaters. Die Kroonjag word gelyktydig vir partollering en seereddingsdiens ingespan en kan ook as hospitaalskip dien.
Dannebrog is in 1931–1932 by die Kopenhaagse Marinewerf gebou om die vorige koninklike vaartuig, die ratboot Dannebrog van 1879, te vervang.
Die skeepsromp is gebou van geklinkte staal op 'n dwarsraamwerk. Die jag het 'n klipperboeg en elliptiese agterstewe. Van buite kan die Kroonjag in twee seksies verdeel word. Voor die skoorsteen is daar ruimte vir die bemanningskajuit, vrag en enjin. Agter is die koninklike afdeling waar pasiënte versorg kan word sou dit as hospitaalskip moet dien. Tydens besoeke aan Deense en buitelandse hawens word die geslote agterdek vir onthale benut.
Die koninklike verblyfruimte bestaan uit die Koningin en Prinsgemaal se studeerkamers, eetsalon, geselskapsaal, slaapkamers ens. Haar Majesteit die Koningin en Sy Koninklike Hoogheid die Prinsgemaal het persoonlike aandag geskenk aan die binneversiering, meublement en algemene uitrusting. Die koninklike afdeling bevat meubels en uitrusting afkomstig van die voormalige koninklike vaartuig uit 1897.
Die Kroonjag Dannebrog is 'n selfstandige kommando (geadministreer deur die Koningin se Jagkaptein) wat deel van die Koninklike Hofhouding uitmaak. Dannebrog se voltallige bemanning bestaan uit nege offisiere, sewe sersante, twee konstabels en 38 weerpligtiges; almal uitgesogte vlootslui. Die offisiere doen gewoonlik twee tot vier jaar diens, terwyl opgeroepte weerpligtiges slegs een somer aan boord is.
Sedert die vlag in 1932 gehys is, het die jag meer as 400 000 seemyl afgelê en die meeste hawens van Denemarke, Groenland en die Faroëreilande besoek. Die jag het ook ander Europese hawens aangedoen, vernaamlik Frankryk. Dit het oor die waters van die Amerikaanse Ooskus, Middellandse en Karibiese See gevaar.
Afmetings van die Kroonjag
Die skip is tussen 1980 en 1981 grondig versien.
Florence Nightingale
Florence Nightingale (12 Mei 1820 – 13 Augustus 1910) was 'n Britse verpleegster en statistikus.
As 'n intelligente en goed opgeleide dogter van welgestelde Engelse aristokrate, was daar verwag dat Florence haar lewe in die kringe van die rykes sou deurbring.
Na 'n onverwagte konfrontasie met armoede en siekte onder politieke vlugtelinge in Genève, Switserland, het sy besluit om haar rug op haar aristokratiese lewe te keer en te fokus op die verpleging van siekes en gewondes. Florence Nightingale was die eerste verpleegster wat wetenskaplike status aan die verpleegberoep besorg het.